রাজনাথ সিংয়ের রাজ্য সফর নিয়ে অসন্তোষ প্রকাশ করলেন মমতা বন্দ্যোপাধ্যায়। তাঁর দাবি, এ ব্যাপারে কেন্দ্র রাজ্যের সঙ্গে কোনও আলোচনাই করেনি। ভোটের আগে কেন্দ্রীয় স্বরাষ্ট্রমন্ত্রীর ছিটমহল যাওয়া নিয়েও প্রশ্ন তুলেছেন মুখ্যমন্ত্রী।
 ওয়েব ডেস্ক: রাজনাথ সিংয়ের রাজ্য সফর নিয়ে অসন্তোষ প্রকাশ করলেন মমতা বন্দ্যোপাধ্যায়। তাঁর দাবি, এ ব্যাপারে কেন্দ্র রাজ্যের সঙ্গে কোনও আলোচনাই করেনি। ভোটের আগে কেন্দ্রীয় স্বরাষ্ট্রমন্ত্রীর ছিটমহল যাওয়া নিয়েও প্রশ্ন তুলেছেন মুখ্যমন্ত্রী। মঙ্গলবার উত্তরবঙ্গেই ছিলেন মমতা বন্দ্যোপাধ্যায়। রাজনাথ সিংও গোটা দিনটা কাটালেন কোচবিহারে। কিন্তু, একবারের জন্যও দু-জনের দেখা হল না। কেন্দ্রীয় স্বরাষ্ট্রমন্ত্রীর সঙ্গে ছিলেন না রাজ্যের কোনও মন্ত্রী-আমলাও। টুইটারে মুখ্যমন্ত্রী লিখেছেন, ছিটমহল ও আইন-শৃঙ্খলা রাজ্যের এক্তিয়ারে। রাজনাথ সিংয়ের সফর নিয়ে রাজ্যের সঙ্গে কোনও কথা বলা হয়নি। শুধু ফ্যাক্সে জানানো হয়েছিল। এ সব ক্ষেত্রে আগে রাজ্য সরকারের সঙ্গে কথা বলাই রীতি। যুক্তরাষ্ট্রীয় ব্যবস্থায় একে অন্যের এক্তিয়ারকে সম্মান জানানো উচিত। 
যদিও বিজেপি বলছে, গোটা বিষয়টি রাজনৈতিক শিষ্টাচার বিরোধী। ভোটের দিন ঘোষণা হয়ে যাওয়ায় এ দিন রাজনাথ সিংয়ের সঙ্গে দেখা করতে কোচবিহারের জেলাশাসককে বারণ করে নির্বাচন কমিশন। একই কারণে চলতি সপ্তাহে নীতীন গড়করির রাজ্য সফরও বাতিল হয়ে গিয়েছে।